cyanic-selkie/wikianc huggingface dataset:
২০২১ আফ্রিকা কাপ অব নেশন্স
স্বাগতিক দেশ নির্বাচন প্রক্রিয়া
এই তালিকাটি ২০১৩ সালের নভেম্বর মাসে ক্যাফ কর্তৃক ঘোষিত আফ্রিকা কাপ অব নেশন্সের ২০১৯ এবং ২০২১ আসরদ্বয়ের জন্য স্বাগতিক দেশের নিলামের তালিকা থেকে আলাদা ছিল, যার মূল তালিকায় গণতান্ত্রিক কঙ্গো প্রজাতন্ত্র, গ্যাবন এবং জাম্বিয়াও ছিল। ৩টি আনুষ্ঠানিক দেশই ২০১৯ আফ্রিকা কাপ অব নেশন্স আয়োজনের জন্য নিলাম করেছিল।
স্বাগতিক দেশের সিদ্ধান্তটি ২০১৪ সালের শুরুর দিকে স্থগিত করা হয়েছিল, যেখানে নিলামে অংশগ্রহণকারী প্রতিটি দেশকে পরিদর্শন প্রতিনিধি দল গ্রহণের জন্য পর্যাপ্ত সময় হয়েছিল। ক্যাফ নির্বাহী কমিটির সভায় চূড়ান্ত ভোটের পর, ২০১৪ সালের ২০শে সেপ্টেম্বর তারিখে ক্যাফ ২০১৯, ২০২১ এবং ২০২৩ সালের আসরের স্বাগতিক দেশের নাম ঘোষণা করেছে: যার মধ্যে ২০১৯ সালের আসর ক্যামেরুনকে, ২০২১ সালের আসর কোত দিভোয়ারকে এবং ২০২৩ সালের আসরের দায়িত্ব গিনিকে প্রদান করা হয়েছে।
স্বাগতিক দেশ পরিবর্তন
২০১৮ সালের ৩০শে নভেম্বর তারিখে, ক্যাফ ক্যামেরুনকে ২০১৯ আফ্রিকা কাপ অব নেশন্স আয়োজন থেকে বঞ্চিত করেছিল। তবে ক্যাফের তৎকালীন সভাপতি আহমদ আহমদ বলেছেন যে ক্যামেরুন ২০২১ সালের আফ্রিকা কাপ অব নেশন্স আয়োজনে সম্মত হয়েছে। ফলশ্রুতিতে, ২০২১ সালের মূল আয়োজক কোত দিভোয়ার ২০২৩ আফ্রিকা কাপ অব নেশন্স আয়োজন করবে এবং ২০২৩ সালের মূল আয়োজক গিনি ২০২৫ আফ্রিকা কাপ অব নেশন্স আয়োজন করবে।
কোত দিভোয়ারের আবিজানে আইভোরীয় প্রেসিডেন্ট আলাসানে ওয়াত্তারার সাথে বৈঠকের পর ২০১৯ সালের ৩০শে জানুয়ারি তারিখে ক্যাফের তৎকালীন প্রেসিডেন্ট সময়সূচী পরিবর্তনের বিষয়টি নিশ্চিত করেছিলেন।
করোনাভাইরাস মহামারীর প্রভাব
এই আসরটি মূলত ২০২১ সালের ৯ই জানুয়ারি থেকে ৬ই ফেব্রুয়ারির মধ্যে অনুষ্ঠিত হওয়ার কথা ছিল। বাছাইপর্বের গ্রুপ পর্বের প্রাথমিক পর্ব এবং দুটি ম্যাচদিন ২০১৯ সালের ৯ই অক্টোবর থেকে ১৯শে নভেম্বর তারিখের মধ্যে অনুষ্ঠিত হয়েছিল। বাছাইপর্বের গ্রুপ পর্বের তৃতীয় ও চতুর্থ ম্যাচদিন, যা প্রাথমিকভাবে যথাক্রমে ২০২০ সালের ২৩শে থেকে ৩১শে মার্চ এবং ১লা থেকে ৯ই জুন তারিখ পর্যন্ত অনুষ্ঠিত হওয়ার কথা ছিল (যা পরবর্তীতে স্থগিত করা হয়) এবং আফ্রিকায় কোভিড-১৯ এর মহামারী প্রাদুর্ভাবের কারণে বাছাইপর্বের সকল ম্যাচ পুনরায় নির্ধারণ করা হয়েছিল।
২০২০ সালের ১৯শে জুন তারিখে, ক্যাফ জানিয়েছিল যে মহাদেশীয় প্রতিযোগিতা কখন পুনরায় শুরু হবে সে সম্পর্কে এখনো কোন সিদ্ধান্ত গ্রহণ করা হয়নি, খেলা আয়োজনের ক্ষেত্রে ২০২১ আফ্রিকা কাপ অব নেশন্সের পাশাপাশি ২০১৯–২০ ক্যাফ চ্যাম্পিয়নস লীগ এবং ২০১৯–২০ ক্যাফ কনফেডারেশন কাপের সেমি-ফাইনাল, পূর্বে স্থগিত ২০২০ আফ্রিকান নেশন্স চ্যাম্পিয়নশিপ এবং ২০২০ আফ্রিকা নারী কাপ অব নেশন্সের জন্য নতুন সময়সূচীকে অগ্রাধিকার দেওয়া হচ্ছে।
তবে ২০২০ সালের ৩০শে জুন তারিখে ক্যাফ "স্টেকহোল্ডারদের সাথে পরামর্শের পর এবং বর্তমান বৈশ্বিক পরিস্থিতি বিবেচনা করে" ২০২২ সালের জানুয়ারি পর্যন্ত ২০২১ সালের আফ্রিকা কাপ অব নেশন্সের পুনর্নির্ধারণের ঘোষণা দেওয়া হয়েছিল। পরবর্তীকালে, অন্যান্য মহাদেশীয় প্রতিযোগিতা এবং ক্রীড়া অনুষ্ঠানগুলো পুনরায় নির্ধারণ বা বাতিল করা হয়েছিল, যার মধ্যে আফ্রিকা কাপ অব নেশন্সের বাছাইপর্বের জন্য নতুন তারিখও ছিল, যা তখন ২০২১ সালের মার্চ মাসের মধ্যে শেষ হওয়ার কথা ছিল। ২০২১ সালের ৩১শে মার্চ তারিখে নিশ্চিত করা হয়েছিল যে, চূড়ান্ত আসরটি তার মূল নির্ধারিত শুরুর তারিখের ঠিক এক বছর পরে ২০২২ সালের ৯ই জানুয়ারি থেকে ৬ই ফেব্রুয়ারি পর্যন্ত অনুষ্ঠিত হবে।
বিন্যাস
এই আসরে সর্বমোট ২৪টি দল প্রতিদ্বন্দ্বিতা করেছে। শুধুমাত্র স্বাগতিক দেশ (ক্যামেরুন) স্বয়ংক্রিয়ভাবে উত্তীর্ণ হয়েছে, অন্য ২৩টি দল বাছাইপর্বের মাধ্যমে উত্তীর্ণ হয়েছে। এই আসরে, ২৪টি দলকে ৪টি দলের ৬টি গ্রুপে বিভক্ত করা হয়েছে। প্রতিটি গ্রুপের দলগুলো একক রাউন্ড-রবিন পদ্ধতি একে অপরের মুখোমুখি হয়েছে। গ্রুপ পর্বের পর, প্রতিটি গ্রুপ থেকে শীর্ষ দুই দল এবং চারটি শীর্ষ তৃতীয় স্থানাধিকারী দল ১৬ দলের পর্বের জন্য উত্তীর্ণ হয়েছে। ১৬ দলের পর্বে বিজয়ী দলগুলো কোয়ার্টার-ফাইনালে উন্নীত হয়েছে এবং কোয়ার্টার ফাইনালে বিজয়ী দলগুলো সেমি-ফাইনালে উন্নীত হয়েছে। সেমি-ফাইনাল পরাজিত দলদ্বয় তৃতীয় স্থানে নির্ধারণী ম্যাচে অংশগ্রহণ করেছে, অন্যদিকে সেমি-ফাইনালে বিজয়ী দলদ্বয় ফাইনালে অংশগ্রহণ করেছে।
রেফারি
২০২১ সালে ক্যাফ এই আসরের জন্য সর্বমোট ২৫ জন রেফারি (কনকাকাফ হতে ২ জন), ৩৩ জন সহকারী রেফারি, ৮ জন ভিডিও সহকারী রেফারির (কনকাকাফ হতে ২ জন) নাম ঘোষণা করা হয়েছিল।
মাঠ
আফ্রিকা কাপ অব নেশন্সের এই আসরটি ১৬ থেকে ২৪টি দলে সম্প্রসারিত হওয়ার সাথে সাথে ক্যামেরুনের পাঁচটি শহর জুড়ে কমপক্ষে ছয়টি মাঠে আয়োজন করা হবে বলে আশা করা হয়েছিল। ম্যাচ আয়োজনের জন্য নির্বাচিত ছয়টি স্টেডিয়াম হলো রাজধানী ইয়াউন্দের ওলেম্বে স্টেডিয়াম ও স্তাদ আহমাদু আহিজো, দুয়ালার জাপোমা স্টেডিয়াম, লিম্বের লিম্বে স্টেডিয়াম, বাফুসামের কুয়েকং স্টেডিয়াম এবং গারুয়ার রুমদে আজিয়া স্টেডিয়াম। ইয়াউন্দের নবনির্মিত ৬০,০০০ ধারণক্ষমতাবিশিষ্ট ওলেম্বে স্টেডিয়ামে এই আসরের উদ্বোধনী এবং ফাইনাল অনুষ্ঠিত হয়েছে।
দল
করোনাভাইরাস মহামারীর কারণে খেলোয়াড়দের বোঝা হ্রাস করার জন্য এবং একটি দলে করোনাভাইরাসের প্রাদুর্ভাবের ক্ষেত্রে, দলের আকার ২৩ (আফ্রিকা কাপ অব নেশন্সের পূর্ববর্তী আসরগুলোতে ব্যবহৃত) থেকে বাড়িয়ে ২৮-এ করা হয়। প্রত্যেক দল (যেখানে অবশ্যই তিনজন গোলরক্ষক অন্তর্ভুক্ত থাকতে হবে) এই আসরের উদ্বোধনী ম্যাচের পূর্বে তাদের চূড়ান্ত দল জমা দিতে হয়েছিল।
গ্রুপ পর্ব
২০২১ সালে, ক্যাফ এই আসরের চূড়ান্ত পর্বের সময়সূচী ঘোষণা করেছে। প্রতিটি গ্রুপের শীর্ষ দুই দল নকআউট পর্বের জন্য উত্তীর্ণ হয়েছে। অতঃপর উত্তীর্ণ দলগুলো কোয়ার্টার-ফাইনাল, সেমি-ফাইনাল, তৃতীয় স্থান নির্ধারণী এবং ফাইনালে অংশগ্রহণ করেছে।
নিম্নে তালিকাভুক্ত ম্যাচগুলোর সময় পশ্চিম আফ্রিকার সময় অনুযায়ী উল্লেখ করা হয়েছে (ইউটিসি+১)।
টাইব্রেকার
প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট), এবং যদি পয়েন্টের সমতা হয় তবে গ্রুপ পর্বের সবগুলো খেলা শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হয়েছিল: টীকা
নকআউট পর্ব
নকআউট পর্বে, একটি ম্যাচের ফলাফল যদি পূর্ণ ৯০ মিনিট পর সমতায় থাকে তবে অতিরিক্ত সময়ের খেলা অনুষ্ঠিত হয়েছে (১৫ মিনিট করে দুই অর্ধে ৩০ মিনিট), যেখানে প্রতিটি দলের ষষ্ঠ খেলোয়াড় বদল করার অনুমতি দেওয়া হয়েছে। যদি অতিরিক্ত সময়ের পরেও খেলার ফলাফল সমতায় থাকে, তবে খেলার ফলাফল পেনাল্টি শুট-আউটের মাধ্যমে নির্ধারণ করা হয়েছে।
ম্যাচ বল
২০২১ সালের ২৩শে নভেম্বর সালে ক্যাফ টঘু নামে এই আসরের আনুষ্ঠানিক ম্যাচ বল উন্মোচন করেছে। এটি ইংরেজ ফুটবল সামগ্রী প্রস্তুতকারী প্রতিষ্ঠান আমব্রো তৈরি করেছে।
মাস্কট
২০২১ সালের ১৭ই মে তারিখে ইয়াউন্দেতে চলাকালীন একটি অনুষ্ঠানে এই আসরের মাস্কট "মোলা" উন্মোচন করা হয়েছে। সিংহরুপী এই মাস্কটটি ক্যামেরুন দলের ঘরের মাঠে পরিহিত জার্সিটি পরিধান করে। উক্ত জার্সির উপরে এবং নিচে "২০২১" এর পাশাপাশি "ক্যামেরুন" উল্লেখ রয়েছে।
ডের প্রলেটারিয়র (১৯১৯)
ডের প্রলেটারিয়র ১৯১৯ সালের জুলাই থেকে ১৯৪০ সালের মধ্যে লুক্সেমবার্গে প্রকাশিত একটি সাপ্তাহিক সংবাদপত্র। এটি লাক্সেমবার্গের ট্রেড ইউনিয়ন কমিশনের কেন্দ্রীয় অঙ্গ। এটি পূর্বের সংবাদপত্রগুলি ডাই ভোকসটিম্মে এবং ডের গেয়ের্কচ্যাপ্টলারকে প্রতিস্থাপন করেছে।
দ্বিতীয় বিশ্বযুদ্ধের পরে, ডের প্রলেটারিয়রকে আরবেচের জায়গায় প্রতিস্থাপন করা হয়েছিল।
দামোদর দেব
দামোদর দেব (১৪৮৮-১৫৯৮) ষোড়শ শতকের এক শরণ নামধর্মের একজন বিখ্যাত ধর্ম প্রচারক। ১৪৮৮ খ্রীষ্টাব্দে নগাঁও জেলার নালচাতে তার জন্ম হয়েছিল। দামোদর দেব শ্রীমন্ত শংকরদেব-এর সামসাময়িক ছিলেন এবং ভট্টদেব-এর মত সাহিত্যিককে প্রেরণা যুগিয়েছিলেন।
প্রারম্ভিক জীবন
দামোদর দেবের পিতা-মাতা যথাক্রমে শতানন্দ এবং সুশীলা কামরূপের হাজোর নিবাসী ছিলেন। কালক্রমে তাদের পরিবার বর্তমান নগাঁওর নালচা, বরদোয়াতে থিতু হয় এবং তথায় দামোদর দেবের জন্ম হয়। বরদোয়াতে তার দেউতাকে শ্রীমন্ত শংকরদেবর সাথে বন্ধুত্ব স্থাপন করে। নবদ্বীপের কল্পচন্দ্রর কাছে দামোদর দেব তার দুই ভায়ের সাথে শিক্ষা গ্রহণ করেছিলেন। তারা ব্যাকরণ, শব্দর অবরূপ এবং ব্যবহার, চার বেদ, ১৪ শাস্ত্র, গীতা, ভাগবত পুরাণ এবং অন্যান্য ধর্ম গ্রন্থসমূহ অধ্যয়ন করেছিলেন। পরে তার পরিবার হাজোর মণিকোটে যায়। কিছুসময় পরে তিনি পিতার সাথে বরপেটা যান এবং চন্দ্রভাটিপুরে থাকতে শুরু করেন।
শংকরদেবের সাথে মিলন
দামোদরকে সঙ্গে পাবার পর, শংকরদেব তাকে তার সত্রে ভাগবত আবৃত্তি করতে দেয়ায় দামোদর এইবলে উত্তর দিয়েছিলেন, "আপনার মাটি যে মাটিতে ভক্তির বৃক্ষ বাড়তে পারে।" এবং এভাবেই তাদের মধ্যে বন্ধুত্ব স্থাপন হল। শংকরদেব তাকে ব্রাহ্মণদেরকে শরণ দিতে অনুরোধ জানিয়েছিলেন। শংকরদেব দামোদরকে মহাপুরুষীয়া নীতি মেনে চলতে পুরুষার্থ করেছিলেন।
মোহাম্মদ সিরাজুল আকবর
'''ডা. মোহাম্মদ সিরাজুল আকবর''' (১৯৪৪-২০১৫) বাংলাদেশের একজন রাজনীতিবিদ ও সংসদ সদস্য ছিলেন, যিনি বাংলাদেশ আওয়ামী লীগের রাজনীতির সাথে যুক্ত ছিলেন।
জীবনী
মোহাম্মদ সিরাজুল আকবর ১৯৪৪ সালে মাগুরা জেলায় জন্মগ্রহণ করেন। পেশাগত জীবনে তিনি ছিলেন একজন ডাক্তার ও রাজনীতিবিদ। ১৯৭৮ সালে তিনি বাংলাদেশ শিশু হাসপাতালের পরিচালক পদে যোগদান করেন। এরপর বাংলাদেশ ইন্সটিটিউট অব চাইল্ড হেলথের অধ্যাপক হিসেবে যোগদান করেন। ১৯৯৬ সালে সপ্তম জাতীয় সংসদ নির্বাচনে তিনি আওয়ামী লীগ থেকে মাগুরা-১ আসনে প্রতিদ্বন্দ্বিতা করেন এবং বিজয়ী হন। এরপর ২০০১, ২০০৮ ও ২০১৪ সালের নির্বাচনেও তিনি সংসদ সদস্য হিসেবে নির্বাচিত হয়েছিলেন। তিনি মাগুরা জেলা আওয়ামী লীগের সভাপতি ছিলেন তিনি বাংলাদেশ রেডক্রিসেন্ট সোসাইটির সভাপতি হিসেবেও দায়িত্ব পালন করেছেন।
মৃত্যু
২০১৫ সালের মার্চ মাসের ৯ তারিখে মোহাম্মদ সিরাজুল আকবর ঢাকার ন্যাশনাল ইন্সটিটিউট অব কার্ডিওভাস্কুল ডিজিজে মৃত্যুবরণ করেন।
আব্দুল জলিল প্রধান
আব্দুল জলিল প্রধান বাংলাদেশের রংপুর জেলার রাজনীতিবিদ ও রংপুর-৬ (পীরগঞ্জ) আসনের সাবেক সংসদ সদস্য।
প্রাথমিক জীবন
আব্দুল জলিল প্রধান রংপুর জেলার পীরগঞ্জ উপজেলায় জন্মগ্রহণ করেন।
রাজনৈতিক জীবন
আব্দুল জলিল প্রধান ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে রংপুর-৬ (পীরগঞ্জ) আসন থেকে সংসদ সদস্য নির্বাচিত হন।
ভূষণা
ভূষণা বাংলাদেশের মধ্যযুগীয় একটি জনপদ, রাজ্য, শহর, চাকলা এবং যশোর-ফরিদপুর অঞ্চলীয় একটি থানা। ভূষণা জনপদের কেন্দ্র বর্তমান ফরিদপুর জেলার মধুখালী উপজেলায় অবস্থিত। আর ভূষণা থানার কেন্দ্র বর্তমানে বোয়ালমারী নামে পরিচিত। আধুনিক যুগে ভূষণা নামটি ধরে রেখেছে মধুখালী উপজেলার নওপাড়া ইউনিয়নের একটি গ্রাম।
কলকাতা পুলিশ
কলকাতা পুলিশ ফোর্স হলো পশ্চিম বঙ্গ রাজ্যের দুটি পুলিশ ফোর্সের মধ্যে একটি (অন্যটি হল পশ্চিমবঙ্গ পুলিশ, যা একটি পৃথক অধিক্ষেত্র)। কোলকাতা পুলিশের কাজ হল কোলকাতা মহানগর এলাকায় পুলিশি কাজ, ভারতের মধ্যে যেটা ১৮৬৬ সালের 'কলকাতা পুলিশ' আইন' এবং ১৮৬৬ সালের 'কোলকাতা উপ-পৌর পুলিশি আইন'-এর অধীনে সংজ্ঞায়িত।
ইতিহাস
বর্তমান কলকাতা পুলিশ প্রশাসনের ইতিহাসের উৎপত্তি হয় কলকাতার ঔপনিবেশিক সময় থেকে, যখন এই কলকাতা ''ক্যালকাটা' নামে পরিচিত ছিল, যখন ব্রিটিশ ইস্ট ইন্ডিয়া কোম্পানি কলকাতায় তাদের পক্ষোদ্ভেদ নিষ্পত্তি করেছিল। কলকাতা একজন ইংরেজ মানুষ আবিষ্কার করেছিলেন যার নাম হল জব চার্নক, যার হাতেই ছিল এই ব্রিটিশ ইস্ট ইন্ডিয়া কোম্পানির দ্বায়ভার। ১৬৯০ সালে হুগলী নদীর তীরে তিনি খুঁজে পান সুতানুটি বলে একটি গ্রাম। সেই গ্রামেই ১৬৯৬ সাল থেকে সামরিক নিষ্পত্তির একটি নিউক্লিয়াস গঠিত হয় জব চার্নকের মৃত্যুর ঠিক ৩ বছর পরে। সুতানুটির সাথে ছিল আরোও দুটো গ্রাম যার একটির নাম ছিল গোবিন্দপুর এবং আরেকটির নাম ছিল কলিকাতা এটাই ছিল ব্রিটিশ ইস্ট ইন্ডিয়া কোম্পানির প্রধান ক্ষেত্র।
কলকাতা এর আগে ছিল মুঘলদের অধীনে। ইংরেজ আমলে কলকাতা মুঘল সাম্রাজ্যের অধীনে কিছুটা থেকে গেলেও বাংলার নবাবরা প্রধানত মুর্শিদাবাদ ও উত্তরবঙ্গে শাসন কার্যকরী রেখেছিলেন। ১৭২০ সালে ইস্ট ইন্ডিয়া কোম্পানি একজন অফিসার ঠিক করেন যাকে বেসামরিক ও অপরাধমূলক প্রশাসনের পুরো দায়িত্ব দেওয়া হয়েছিল। "ব্ল্যাক ডেপুটি" বা "ব্ল্যাক জমিন্দার" নামে একজন ভারতীয় কার্যনির্বাহকের দ্বারা সহায়তা পেতেন। তার অধীনে ছিল তিনজন নবাব-দেওয়ান যাদের মধ্যে একজন ছিলেন পুলিশ। এই নিষ্পত্তির জন্য "থানা" ভাগ করা ছিল। "থানাদার"দের অধীনে কাজ করত দুধরনের মানুষ যাদেরকে "নায়েক" ও "পাইক" বলে ডাকা হত। এছাড়াও নদী-পুলিশেরও একটি ছোটো দল গঠন করা হয়।
১৭৭৮ সালে একটি সংবিধি পাশ হয় কলকাতা পুলিশের শক্তি উত্থাপিত হয় ৭০০ টা পাইক, ৩১ টা থানাদার এবং ৩৪ টা নায়েব একজন অধীক্ষকের অধীনে। ১৭৮০ সালে সংরক্ষণের কমিশনার নিযুক্ত করা হয়েছিল যারা ঘড়ি বা ওয়ার্ড দেখাশোনা করত। পুলিশি প্রশাসন তখনও খুব নড়বড়ে ছিল।
১৭৯৪ সালে শান্তি বিচারপতি কলকাতা এবং তার শহরতলির পৌর প্রশাসনের জন্য নিযুক্ত করা হয়েছিল, একজন প্রধান ম্যাজিস্ট্রেট অধীনে যে সরাসরি পুলিশের ভারপ্রাপ্ত ছিল। ১৮০৬ সালে শান্তি বিচারপতি ২৪ পরগণার ম্যাজিস্ট্রেটের অধীনে চলে আসে যা শহরের ২০ মাইল মধ্যে অবস্থিত।
প্রশাসন
কলকাতা পুলিশ-এর ঊর্ধ্বতন অফিসারদের তালিকা
২. কলকাতা পুলিশের অধীনে ৭৯টি থানা আছে। সেগুলি হল:
মনোহরদী পাইলট মডেল উচ্চ বিদ্যালয়
মনোহরদী পাইলট উচ্চ বিদ্যালয় (এমপিএইচএস ) বাংলাদেশের নরসিংদী জেলার মনোহরদী উপজেলা য়  অবস্থিত একটি সরকারি  স্কুল ।
ইতিহাস
তৎকালীন পূর্বপাকিস্তান বর্তমান বাংলাদেশে ১৯৪৮ সালে বিদ্যালয়টি প্রতিষ্ঠা করা হয়   এবং বিদ্যালয়টি বাংলা  মাধ্যমের   মাধ্যমিক স্কুল সার্টিফিকেট (এসএসসি) এর পাঠ্যক্রম অনুসরণ করে ।
কাঠামো
বিদ্যালয়টি থেকে ৬ষষ্ঠ থেকে ১০ম শ্রেণী  পর্যন্ত শিক্ষার্থীদের ভর্তি করে। বিদ্যালয়টি  এক শিফটে পরিচালিত হয়। প্রতি বছর এসএসসি ও জেএসসি পরীক্ষায় প্রায় দুইশত শিক্ষার্থী অংশগ্রহণ করে, এদের মধ্যে  বিজ্ঞান বিভাগে  প্রায় দুই-চতুর্থাংশ এবং বাণিজ্য বিভাগে  এক-চতুর্থাংশ এবং বাকিরা  চারুকলা বিভাগের শিক্ষার্থী ।
মার্তিনিক ফুটবল লিগ
মার্তিনিক ফুটবল লিগ (Ligue de football de la Martinique, Martinique Football League; এছাড়াও সংক্ষেপে টেমপ্লেট নামে পরিচিত) হচ্ছে মার্তিনিকের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৩ সালে প্রতিষ্ঠিত হয়েছে। এটি প্রতিষ্ঠার ৬০ বছর পর ২০১৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর মার্তিনিকের রাজধানী ফর-দে-ফ্রঁসে অবস্থিত।
এই সংস্থাটি মার্তিনিকের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মার্তিনিক জাতীয় চ্যাম্পিয়নশিপ এবং কুপ দে লা মার্তিনিকের মতো প্রতিযোগিতার সকল কার্যক্রম পরিচালনা করে। বর্তমানে মার্তিনিক ফুটবল লিগের সভাপতির দায়িত্ব পালন করছেন স্যামুয়েল প্রেরো এবং সাধারণ সম্পাদকের দায়িত্ব পালন করছেন জঁ-ক্লোদ ভারু।
আওরাহ
ইসলামিক শরীয়াহ অনুসারে, আওরাহ বা সতর عورة 'আওরাহ, ستر, সতর ) হল মানব শরীরের সে সকল অংশ যেগুলো অপরের সামনে ঢেকে রাখা বাধ্যতামুলক।  নারী পুরুষ লিঙ্গ, বয়স ও সম্পর্কভেদে আওরাহর পরিমাণে পার্থক্য রয়েছে।
শব্দতত্ত্ব
আওরা শব্দটি মূলত আরবি আওর ধাতু থেকে এসেছে যার অর্থ অপরিপক্কতা, অসম্পূর্ণতা, ত্রুটি, দূর্বলতা, নগ্নতা| সবচেয়ে বেশি যে অর্থটি ব্যবহৃত হয় তা হল নগ্নতা এটি ব্যবহারিকভাবে দুইটি অর্থ প্রকাশ করে, পাকিস্তানে ব্যবহৃত আওরাত শব্দটিও আওরাহ থেকে উৎপন্ন হয়েছে যার দ্বারা মহিলাদেরকে বুঝানো হয়| এছাড়া তুর্কি ভাষায়, মহিলা এবং স্ত্রী উভয় অর্থেই পৃথকভাবে শব্দটি ব্যবহূত হয়।
কুরআনে আওরাহ'র বিবরণ
কুরআনে আওরাহ শব্দটি কেবল নারী বা লজ্জা অর্থে সীমাবদ্ধ থাকে নি| বরং সূরা নূর এবং সূরা আল-আহযাবের বিভিন্ন স্থানে শব্দটি বিভিন্ন অর্থে প্রয়োগ করা হয়েছে। "'হে মুমিনগণ! তোমাদের দাসদাসীরা এবং তোমাদের মধ্যে যারা প্রাপ্ত বয়স্ক হয়নি তারা যেন তিন সময়ে তোমাদের কাছে অনুমতি গ্রহণ করে, ফজরের নামাযের পূর্বে, দুপুরে যখন তোমরা বস্ত্র খুলে রাখ এবং এশার নামাযের পর। এই তিন সময় তোমাদের দেহ খোলার সময়। এ সময়ের পর তোমাদের ও তাদের জন্যে কোন দোষ নেই। তোমাদের একে অপরের কাছে তো যাতায়াত করতেই হয়, এমনি ভাবে আল্লাহ তোমাদের কাছে সুস্পষ্ট আয়াতসমূহ বিবৃত করেন। আল্লাহ সর্বজ্ঞ, প্রজ্ঞাময়।'"
পুরুষ
ইসলামের ভাষ্যমতে, পরিনত বয়সে পুরুষদের জন্য আওরাহ হল নাভির উপর থেকে হাঁটু র নিচ পর্যন্ত অংশ৷ তবে আওরাহ হাঁটু পর্যন্ত কি না তা নিয়ে বিজ্ঞজনদের মধ্যে বিতর্ক রয়েছে৷ শাফেঈ, মালিকি ও হাম্বলি ফিকহ অনুসারে পুরুষদের জন্য হাঁটু আওরাহর অন্তর্ভুক্ত নয়, অপরদিকে হানাফি ফিকহে হাঁটুর অন্তর্ভুক্তির পক্ষে মত দেওয়া হয়েছে৷ কিন্তু গোরালির নিচ পর্যন্ত লম্বা পাজামা, প্যান্ট বা কাপড় পড়া স্পষ্টভাবে নিষিদ্ধ৷
মহিলা
মহিলাদের আওরাহ তুলনামূলক জটিল একটি বিষয় এবং পরিস্থিতি সাপেক্ষে তা বিভিন্ন হয়| দৈনন্দিন প্রার্থনা বা নামাযের সময় আওরাহ হল মুখমন্ডল ও হাতের কবজি ছাড়া বাকি অংশ| স্বামী স্ত্রী পরস্পর নির্জনে থাকার সময় পরস্পরের জন্য আওরাহর কোন বিধিনিষেধ নেই| তবে ব্যক্তিগতভাবে একলা থাকার সময় নারী পুরুষ উভয়কেই যৌনাঙ্গ ঢেকে রাখতে বলা হয়েছে, বিশেষ কিছু ক্ষেত্র ছাড়া যেমন একাকী স্নান ও শৌচকাজের সময়| মাহরাম পুরুষদের সামনে সাবালিকা মেয়ে ও পরিণত বয়স্কা মহিলাদের জন্য আওরাহ হল মুখমন্ডল এবং হাতের কবজি পর্যন্ত অংশ ছাড়া দেহের বাকি অংশ|
ইব্রাহিম জাদরান
ইব্রাহিম জাদরান (জন্ম: ১২ ডিসেম্বর ২০০১) একজন আফগান ক্রিকেটার । সেপ্টেম্বর ২০১৯ সালে আফগানিস্তান ক্রিকেট দলের হয়ে টেস্ট ম্যাচের অভিষেক ঘটেছিল।
ঘরোয়া ক্যারিয়ার
২০১৮ এর সেপ্টেম্বরে, আফগানিস্তান প্রিমিয়ার লিগ টুর্নামেন্টের প্রথম সংস্করণে সে ছিল নানগারহার্সের স্কোয়াড সদস্য।
আন্তর্জাতিক ক্যারিয়ার
ডিসেম্বর ২০১৭ সালে, তাকে ২০১৮ আইসিসি অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে জায়গা দেওয়া হয়েছিল। জাদরান উক্ত প্রতিযোগিতায় আফগানিস্তানের হয়ে ১৮৬ রান নিয়ে সেরা রান সংগ্রহকারী ছিলেন।
ডিসেম্বর ২০১৮ এ, তাকে এসিসি উদীয়মান দল এশিয়া কাপের জন্য আফগানিস্তানের অনূর্ধ্ব-২৩ দলে নেওয়া হয়েছিল।
আগস্ট ২০১৯ এ, বাংলাদেশের বিপক্ষে একমাত্র ম্যাচের জন্য তাকে আফগানিস্তানের টেস্ট স্কোয়াডে রাখা হয়। আফগানিস্তানের হয়ে বাংলাদেশের বিপক্ষে তার টেস্ট ম্যাচে অভিষেক হয় ৫ সেপ্টেম্বর ২০১৯।
২০২৩ আফ্রিকা কাপ অব নেশন্স
২০২৩ আফ্রিকা কাপ অব নেশন্স (যা সাধারণত এএফসিওএন ২০২৩, সিএএন ২০২৩ অথবা পৃষ্ঠপোষকজনিত কারণে নামে পরিচিত) হচ্ছে আফ্রিকান ফুটবল কনফেডারেশন (ক্যাফ) দ্বারা আয়োজিত দ্বিবার্ষিক আন্তর্জাতিক ফুটবল প্রতিযোগিতা আফ্রিকা কাপ অব নেশন্সের ৩৪তম আসরের চূড়ান্ত পর্ব, যেখানে আফ্রিকার ফুটবল সংস্থা ক্যাফের অন্তর্ভুক্ত ২৪টি জাতীয় ফুটবল দল (পুরুষ) প্রতিযোগিতা করবে। এই আসরটি ২০২৩ সালের জুন হতে জুলাই পর্যন্ত কোত দিভোয়ারে অনুষ্ঠিত হবে।
আবুল কালাম আজাদ (রংপুরের রাজনীতিবিদ)
আবুল কালাম আজাদ বাংলাদেশের রংপুর জেলার রাজনীতিবিদ, মুক্তিযোদ্ধা ও রংপুর-৬ (পীরগঞ্জ) আসনের সাবেক সংসদ সদস্য।
প্রাথমিক জীবন
আবুল কালাম আজাদ ২৬ নভেম্বর ১৯৫০ সালে রংপুর জেলার পীরগঞ্জ উপজেলার কাশেমপুর গ্রামে জন্মগ্রহণ করেন। তার বাবার নাম ডাঃ তসীর উদ্দিন সরকার।
রাজনৈতিক জীবন
২০০৮ সালের নবম জাতীয় সংসদ নির্বাচনে রংপুর-৬ (পীরগঞ্জ) আসনে শেখ হাসিনা জয়ী হয়ে আসনটি ছেড়ে দিলে ২০০৯ সালের উপনির্বাচনে বাংলাদেশ আওয়ামী লীগের মনোনয়নে আবুল কালাম আজাদ সংসদ সদস্য নির্বাচিত হন।
অ্যান্টনি অ্যান্ড ক্লিওপেট্রা (১৯৭২-এর চলচ্চিত্র)
অ্যান্টনি অ্যান্ড ক্লিওপেট্রা (ইংরেজি: Antony and Cleopatra) উইলিয়াম শেকসপিয়র রচিত একই নামের একটি নাটক অবলম্বনে নির্মিত এবং ১৯৭২ সালে মুক্তিপ্রাপ্ত একটি চলচ্চিত্র। চার্লটন হেস্টনের পরিচালনায় এই ছবিটি নির্মাণ করে র‍্যাঙ্ক অর্গানাইজেশন। ছবির নামভূমিকায় অভিনয় করেন যথাক্রমে হেস্টন ও হিল্ডগার্ডে নেইল এবং অন্যান্য ভূমিকায় রূপদান করেন এরিক পোর্টার, জন ক্যাসেল, ফারনান্ডো রে, জুয়ান লুই গ্যালিয়ার্ডো, কারমেন সেভিলা, ফ্রেডি জোনস, পিটার আর্নি, ডগলাস উইলমার, জুলিয়ান গ্রোভার ও রজার ডেলগাডো। ছবিটি প্রযোজনা করেন পিটার স্নেল এবং চিত্রনাট্য রচনা করেন পরিচালক ও ফেডেরিকো ডে উরুশিয়া।
প্রযোজনা
২১টি দেশের পরিবেশকেরা ১.৮ মিলিয়ন মার্কিন ডলারের বাজেটের (যা প্রকৃতপক্ষে ছিল ২.৭ মিলিয়ন মার্কিন ডলার, কিন্তু হেস্টন ও স্নেল তাঁদের পারিশ্রমিক কিস্তিতে গ্রহণ করেছিলেন) ৬৫% তুলে নেন। একটি ব্যাঙ্কের মাধ্যমে বাকি ৩৫% তোলা হয়েছিল। হেস্টন অরসন ওয়েলসকে পরিচালনার অনুরোধ জানিয়েছিলেন। কিন্তু তিনি সেই অনুরোধ প্রত্যাখ্যান করলে হেস্টন নিজে পরিচালনা করার সিদ্ধান্ত নেন।
ইতিপূর্বে চার্লটন হেস্টন দু’টি শেকসপিয়রীয় ছবিতে মার্ক অ্যান্টনির চরিত্রে অভিনয় করেছিলেন। দু’টি ছবিই জুলিয়াস সিজার নাটক অবলম্বনে নির্মিত হয়। প্রথমটি মুক্তি পায় ১৯৫০ সালে এবং দ্বিতীয়টি মুক্তিলাভ করে ১৯৭০ সালে (এটিও প্রযোজনা করেন পিটার স্নেল)।
অথর আব্বাস
সামরিক ক্যারিয়ার
জেনারেল আব্বাসকে ১৯৭৬ সালের অক্টোবরে পাকিস্তান মিলিটারি একাডেমী, কাকুল থেকে পাকিস্তান আর্মার্ড কর্পস- এর ৫৪ তম পিএমএ লং কোর্সে কমিশন দেওয়া হয়েছিল। তিনি বিভিন্ন কমান্ড, কর্মী এবং নির্দেশিক নিয়োগ করেছেন যা একটি আর্মার্ড রেজিমেন্টের কমান্ড, আর্মার্ড ব্রিগেড এবং সাঁজোয়া বিভাগের অন্তর্ভুক্ত রয়েছে। তিনি বিভিন্ন সাঁজোয়া গঠনে জেনারেল স্টাফ অফিসার (অপারেশনস) ছিলেন। তিনি একজন স্নাতক কমান্ড ও স্টাফ কলেজের কোয়েটায় এবং মালয়েশিয়ার আর্মড ফোর্সেস স্টাফ কলেজ অফ মালয়েশিয়া থেকে। সক্রিয় সামরিক চাকরির ৩৫ বছরের পরে, আথার আব্বাস জুন ২০১২ এ অবসর গ্রহণ করেছিলেন।
শিক্ষা
তিনি মার্কিন যুক্তরাষ্ট্রের হাওয়াইয়ের এশিয়া প্যাসিফিক সেন্টার ফর সিকিউরিটি স্টাডিজের এক্সিকিউটিভ কোর্সের একজন অংশগ্রহণকারী। তিনি ইসলামাবাদের জাতীয় প্রতিরক্ষা বিশ্ববিদ্যালয়ে সশস্ত্র বাহিনী যুদ্ধ কোর্স এবং জাতীয় প্রতিরক্ষা কোর্সে অংশ নিয়েছেন। তিনি কোয়েটা এবং ইসলামাবাদের ন্যাশনাল ডিফেন্স কলেজের কমান্ড অ্যান্ড স্টাফ কলেজ অনুষদে ছিলেন। তিনি যুদ্ধ স্টাডিজের পাশাপাশি কায়েদ-ই-আজম বিশ্ববিদ্যালয়, ইসলামাবাদ থেকে স্ট্র্যাটেজিক স্টাডিজে স্নাতকোত্তর ডিগ্রি অর্জন করেছেন। ২০০৫ সালের জুনে তিনি মেজর জেনারেল পদে পদোন্নতি পেয়েছিলেন এবং ২০০৫ সালের জুন থেকে জুন ২০০৭ পর্যন্ত খড়িয়ানে একটি সাঁজোয়া বিভাগে অধিবেশন করেছিলেন ।
অন্যান্য অফিসে নিয়োগ
আন্তঃবাহিনী জনসংযোগ পরিদপ্তরে যোগদানের পূর্বে জেনারেল আব্বাস সাধারণ সদর দফতর কোয়ার্টারমাস্টার জেনারেল শাখায় মহাপরিচালক কোয়ার্টারিং এবং ল্যান্ডসের দায়িত্ব পালন করছিলেন। তিনি ডিজি আইএসপিআর পদে নিযুক্ত হওয়ার পরে মেজর জেনারেল মোহাম্মদ ফারুক তাকে আগের অবস্থানে নিয়ে যান।
পরিবার
আথর আব্বাসের তিন সন্তান, দুই মেয়ে ও এক ছেলে হয়েছে। তার তিন ভাই ভাই সাংবাদিকতা ও মিডিয়া সম্পর্কিত, শীর্ষস্থানীয় পাকিস্তানি মিডিয়া সংস্থার সাথে কাজ করছেন। তার ভাইরা হলেন মাজহার আব্বাস (এআরওয়াই গ্রুপ টেলিভিশন নেটওয়ার্কের হয়ে কাজ করেছেন এবং পাকিস্তান ফেডারেল ইউনিয়ন অব জার্নালিস্টসের নেতৃত্বে ছিলেন), আজাহার আব্বাস জিও নিউজ (টিভি নেটওয়ার্ক) এর ব্যবস্থাপনা পরিচালক, জাফর আব্বাস, ডনের সম্পাদক (সংবাদপত্র) ।
কামতাপুরী
কামতাপুরী (রাজবংশী বা গোয়ালপাড়ীয়া), মূলত রংপুরী ভাষা। এটি প্রাচীন কামতাপুর অঞ্চলের কোচ-রাজবংশী জনগোষ্ঠীর ও ইন্দো-আর্য পরিবারভুক্ত ভাষা। এ ভাষায় মূলত বাংলাদেশ, ভারত, নেপাল ও ভুটানের নির্দিষ্ট কিছু সম্প্রদায়ের লোকজন কথা বলে। এই ভাষাভাষী জনগণ কার্যত রংপুরী ভাষার পাশাপাশি বাংলা ভাষা অথবা অসমীয়া ভাষায় কথা বলে থাকে।এ ভাষায় ৪৩-৪৯ ভাগ মৈথিলি এবং নেপালি শব্দ, ৪৮-৫৫ ভাগ বাংলা ভাষার সাথে মিল পাওয়া যায়। আসামের ধুবড়ী, কোকরাঝার, চিরাং, বঙাইগাঁও এবং গোয়ালপাড়া জেলায় এই ভাষাভাষী মানুষের সংখ্যা সৰ্বাধিক; দরং জেলাতে এই ভাষাভাষী কিছু সংখ্যক লোক আছে। উত্তর বঙ্গের কোচবিহার, জলপাইগুড়ি, উত্তর দিনাজপুর, দক্ষিণ দিনাজপুর এবং দার্জিলিংয়ের তরাই অঞ্চল, বিহারের কাটিহার, শিলিগুড়ি, শিলং, পূৰ্ণিয়া এবং কিষানগঞ্জ জেলার কিছু অঞ্চল, নেপালের মোরং এবং ঝাপা জেলা, ভূটানের কিছু অঞ্চল, বাংলাদেশের অবিভক্ত রংপুর, দিনাজপুর এবং ঠাকুরগাঁও জেলায় এই ভাষার মানুষ আছে। মেঘালয়, ত্ৰিপুরা এবং সম্বলপুর (ওড়িশা)তে এই ভাষার লোক আছে। অঞ্চলভেদে রাজবংশী, গোয়ালপারীয়া, দেশি ভাষা, রংপুরী ভাষা আদি বিভিন্ন নামে পরিচিত ।।
গৃহ
থাম্ব|325x325পিক্সেল| প্রতিটি ঘরের সামাজিক ক্রিয়াকলাপগুলি প্রদর্শন করে একটি বিচ্ছিন্ন [[ঘর|বাড়ির জন্য পরিকল্পনা ]] গৃহ বা আবাসস্থল একটি বাসস্থান যা কোনো গোষ্ঠীর বা কোনো ব্যক্তি, পরিবার বা একাধিক পরিবারের জন্য স্থায়ী বা অস্থায়ী বাসস্থান হিসাবে ব্যবহৃত হয়। এটি প্রায়শই একটি ঘর, অ্যাপার্টমেন্ট বা অন্য ভবন বা বিকল্পভাবে একটি মোবাইল বাড়ি, হাউসবোট, ইয়ট বা অন্য কোনো বহনযোগ্য আশ্রয় হয়ে থাকে। মানবাধিকারের সর্বজনীন ঘোষণাপত্র এর নিবন্ধ ১২-এ অন্তর্ভুক্ত গোপনীয়তার অধিকার সম্পর্কিত অনেক দেশেই সাংবিধানিক আইনের একটি মূলনীতি হলো বাড়ি একজন ব্যক্তির আশ্রয় ও আশ্রয়ের স্থান।
ভবন
থাম্ব|১৯১০ আমেরিকান বাসস্থান
পোর্টেবল আশ্রয়কেন্দ্র
থাম্ব| [[সিয়াটল|ওয়াশিংটনের সিয়াটলে লেক ইউনিয়নে একটি হাউজবোট ]]
দীনেশ ওরাওঁ
দীনেশ ওরাওঁ হলেন ঝাড়খণ্ডের একজন ভারতীয় রাজনীতিবিদ এবং ঝাড়খন্ডের ভারতীয় জনতা পার্টির নেতা। তিনি ২০১৪ থেকে ২০১৮ সাল পর্যন্ত ঝাড়খণ্ড বিধানসভার স্পিকার হিসাবে কাজ করেছেন এবং ২০০০ এবং ২০১৪ সালে সিসাই (বিধানসভা কেন্দ্র) থেকে দুবার বিধানসভায় নির্বাচিত হয়েছিলেন।
ভবানী নারায়ণরাও কৃষ্ণমূর্তি শর্মা
ভবানী নারায়ণরাও কৃষ্ণমূর্তি শর্মা (৯ জুন ১৯০৯ - ২ জুলাই ২০০৫) বা '''বি. এন. কে. শর্মা বা বি. এন. কৃষ্ণমূর্তি শর্মা''' ছিলেন একজন ভারতীয় লেখক, পণ্ডিত, অধ্যাপক ও ভারতবিদ। শর্মা ১৯৫৩ থেকে ১৯৭৯ পর্যন্ত রূপারেল কলেজ, বোম্বেতে সংস্কৃত বিভাগের অধ্যাপক এবং বিভাগীয় প্রধান ছিলেন। শর্মা ছিলেন দ্বৈতবেদান্তের মধ্বাচার্যের দর্শনের অন্যতম প্রধান উদ্যোক্তা। বি. এন. কে. শর্মা উত্তরাদি মঠের সত্যধ্যানতীর্থের অধীনে বিতর্কের শিল্প শিখেছিলেন। শর্মা ১৯৩০ থেকে ১৯৪৪ পর্যন্ত সত্যধ্যানতীর্থের সাথে ভ্রমণ করেছিলেন, তাঁর কাছ থেকে সমস্ত দার্শনিক জ্ঞান শিখেছিলেন এবং সত্যধ্যানতীর্থ থেকে তাঁর সন্দেহ সংশোধন করতেন।
বি. এন. কে. শর্মার ছাত্রদের মধ্যে কে. টি. পান্ডুরঙ্গীর মতো পণ্ডিতরা অন্তর্ভুক্ত ছিলেন, যিনি রাষ্ট্রপতি পুরস্কার বিজয়ী ছিলেন; সি. এস. ভেঙ্কটেশান, একজন পণ্ডিত এবং অধ্যাপক; ডি. এন. শানভাগ, লেখক ও পণ্ডিত; এবং এস কে ভবানী (তাঁর ছেলে)
ললিত ওরাওঁ
ললিত ওরাওঁ (১৯৩৫-২০০৩) ঝাড়খণ্ডের ভারতীয় জনতা পার্টির একজন নেতা ছিলেন। তিনি লোহারদাগা থেকে নির্বাচিত দশম ও একাদশ লোকসভার সদস্য ছিলেন।
মূসা কলোনি
মূসা কলোনি পাকিস্তানের সিন্ধুর করাচিতে গুলবার্গ টাউনের একটি এলাকা।
মাছের বাজার
একটি বিশিষ্ট মাছের বাজার মুসা কলোনিতে অবস্থিত।
জনসংখ্যা
মুসা কলোনির বাসিন্দাদের মধ্যে রয়েছে বাঙালি, মুহাজির, পাঞ্জাবি, রোহিঙ্গা এবং পশতুন।
দখলকৃত জমি
এই অঞ্চলের অনেক বাড়িঘর বেঁধে দেওয়া জমিতে তৈরি করা হয়েছে, এবং সরকার কর্তৃক এন-এনক্রেচমেন্ট চালকরা কাজ করে।
কোত দিভোয়ার জাতীয় অনূর্ধ্ব-২৩ ফুটবল দল
কোত দিভোয়ার জাতীয় অনূর্ধ্ব-২৩ ফুটবল দল (Ivory Coast national under-23 football team; যা কোত দিভোয়ার অলিম্পিক ফুটবল দল অথবা কোত দিভোয়ার অনূর্ধ্ব-২৩ নামেও পরিচিত) হচ্ছে আন্তর্জাতিক ফুটবলে কোত দিভোয়ারের প্রতিনিধিত্বকারী পুরুষদের অনূর্ধ্ব-২৩ দল, যার সকল কার্যক্রম কোত দিভোয়ারের ফুটবলের সর্বোচ্চ নিয়ন্ত্রক সংস্থা আইভোরীয় ফুটবল ফেডারেশন দ্বারা নিয়ন্ত্রিত হয়।
লে এলেফঁতস নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় কোত দিভোয়ারের বৃহত্তম শহর আবিজানে অবস্থিত। বর্তমানে এই দলের ম্যানেজারের দায়িত্ব পালন করছেন সুয়ালিয়ো আইদারা। কোত দিভোয়ার অনূর্ধ্ব-২৩ এপর্যন্ত ১ বার গ্রীষ্মকালীন অলিম্পিকে অংশগ্রহণ করেছে, যার মধ্যে সেরা সাফল্য হচ্ছে ২০০৮ গ্রীষ্মকালীন অলিম্পিকে ষষ্ঠ স্থান অধিকার করা।
মামাদু বাগায়োকো, আলাসান কোনে, চেক মুকোরো, ইউসুফ দাও এবং মুসা কোনের মতো খেলোয়াড়গণ কোত দিভোয়ারের অনূর্ধ্ব-২৩ দলের জার্সি গায়ে মাঠ কাঁপিয়েছেন।
বসন্ত রোগ
বসন্তরোগ দু’প্রকার। যথা জলবসন্ত এবং গুটিবসন্ত।
মাহমুদ আল-কাশগরি
থাম্ব মাহমুদ ইবনে হুসাইন ইবনে মুহাম্মদ আল কাশগরি (আরবি:محمود بن الحسين بن محمد الكاشغري - Maḥmūd ibnu 'l-Ḥussayn ibn Muḥammad al-Kāšġarī; তুর্কি: Kâşgarlı Mahmud; উইঘুর: مەھمۇد قەشقىرى) ছিলেন ১১শ শতাব্দীতে কাশগরের একজন তুর্কি বংশোদ্ভূত মুসলিম পণ্ডিত, অভিধান প্রণেতা। তার বাবা হুসাইন বার্সগানের শাসক ছিলেন। এই শহরটি ইসিক কুল হ্রদের পূর্ব-দক্ষিণে অবস্থিত এবং কারাখানি রাজবংশের সাথে সম্পর্কিত।
কর্ম
মাহমুদ আল কাশগরি তার সময়কার তুর্কীয় ভাষাগুলো অধ্যয়ন করেন এবং ১০৭২-৭৪ সালে দিওয়ান উল লুগাত আল তুর্ক নামক তুর্কীয় ভাষাগুলোর প্রথম অভিধান প্রণয়ন করেছিলেন। বাগদাদের খলিফার ব্যবহারের উদ্দেশ্যে এটি প্রণয়ন করা হয়। তার প্রণীত অভিধান পরবর্তীকালে তুর্কি ইতিহাসবিদ আলি আমিরি সম্পাদনা করেছেন। কাশগরির অভিধানে প্রাচীন তুর্কি কবিতার নমুনা রয়েছে। তার বইয়ে তুর্কীয় জাতিসমূহ অধ্যুষিত অঞ্চলের প্রথম মানচিত্র রয়েছে। এই মানচিত্র ইস্তানবুলের জাতীয় গ্রন্থাগারে রক্ষিত রয়েছে।
মৃত্যু
কিছু গবেষকের মতে মাহমুদ আল কাশগরি ১১০২ সালে ৯৭ বছর বয়সে কাশগরের দক্ষিণ পশ্চিমে একটি ছোট শহর উপালে মারা যান এবং তাকে সেখানে দাফন করা হয়। সেখানে তার কবরের উপর মাজার নির্মাণ করা হয়েছে। কিন্তু কিছু আধুনিক গবেষক এই মত প্রত্যাখ্যান করে বলেন যে তার মৃত্যুর তারিখ অজ্ঞাত।
স্মরণ
উইঘুর, কিরগিজ ও উজবেকরা তাকে নিজেদের জাতির বলে দাবি করে। সোভিয়েত পরবর্তী কিরগিজস্তানে একটি বিশ্ববিদ্যালয়ের নাম তার নামে নামকরণ করা হয়েছে। ইউনেস্কো ২০০৮ সালকে মাহমুদ আল কাশগরি বর্ষ ঘোষণা করে।
মার্চ ২০২১-এ বাংলাদেশে হিন্দু বিরোধী সহিংসতা
প্রেক্ষাপট
১৫ মার্চ শাল্লার পার্শ্ববর্তী উপজেলা দিরাই উপজেলায় হেফাজতে ইসলাম আয়োজিত সম্মেলনে সংগঠনটির যুগ্ম মহাসচিব মামুনুল হক বক্তব্য দেন। বঙ্গবন্ধুর ভাস্কর্য বিরোধিতাকারী হিসেবে তাকে আখ্যায়িত করে তার সমালোচনা করে ফেইসবুকে একটি পোস্ট দেন স্থানীয় হিন্দু যুবক ঝুমন দাশ। ওই ঘটনাকে ধর্মীয় উসকানি আখ্যায়িত করে পার্শ্ববর্তী চার গ্রামের মানুষ ঝুমনের বিরুদ্ধে ১৬ মার্চ রাতে বিক্ষোভ মিছিল করে। পরিস্থিতি নিয়ন্ত্রণে আনতে পুলিশের নির্দেশে নোয়াগাঁও গ্রামের মানুষই রাতেই ওই যুবককে আটক করে। ১৭ মার্চ সকালে কাশিপুর গ্রামের মসজিদের মাইক থেকে নোয়াগাঁও গ্রামে গিয়ে হামলা চালানোর ঘোষণা দেওয়া হয়। সবাইকে সে গ্রামে একত্র হয়ে যাওয়ার নির্দেশনাও দেওয়া হয়। সে গ্রামের বাসিন্দারা হামলার ব্যাপারে আগাম আঁচ করতে পেরে ফোন করে পুলিশকে খবর দেয়। নোয়াগাঁও গ্রামের পাশের দাড়াইন নদের তীরে কয়েক হাজার লোক লাঠিসোঁটা নিয়ে সকাল নয়টার দিকে জড়ো হয়। প্রশাসন, পুলিশ ও জনপ্রতিনিধিরা বিক্ষুব্ধ জনতার একটি অংশকে শান্ত করার চেষ্টার সময়ে, অন্য অংশ গ্রামে ঢুকে তাণ্ডব চালিয়ে যায়। হাজারো মানুষের আক্রমণে গ্রাম ছেড়ে আত্মগোপনে যায় হিন্দু সম্প্রদায়ের লোকজন। শাল্লা উপজেলার চেয়ারম্যানের বরাতে জানা যায় শতাধিক বাড়িতে ভাঙচুর করা হয়। বিত্তশালীদের ঘরে লুটপাট বেশি করা হয়। পালিয়ে যেতে না পারায় ঝুমন দাসের স্ত্রী ও স্থানীয় ইউপি চেয়াম্যানের স্ত্রীকে ব্যাপক মারপিট করা হয়। ইউপি চেয়ারম্যানের স্ত্রী বাথরুমে ঢুকে আত্মরক্ষার চেষ্টা করলে তাকে সেখান থেকে টেনে বের করে মারপিট করা হয়৷ ভাঙচুর করা হয় অন্তত ৭টি মন্দির এবং প্রার্থনাঘরগুলোর বিগ্রহগুলো। একজন ভুক্তভোগীর তথ্যমতে ঝুমনকে গ্রেফতারের পর পুলিশ গ্রামবাসীকে আশ্বস্ত করেছিল, কোনো ধরনের অপ্রীতিকর ঘটনা ঘটবে না। কিন্তু পরদিনই এ ভাঙচুর চেয়ারম্যানের সামনেই সংগঠিত হয়।
গ্রেফতার ও তদন্ত
হামলার ৩৬ ঘণ্টা পর মামলা হয় বলে স্থানীয় পুলিশের বরাতে জানা গিয়েছে। নোয়াগাঁও গ্রামের একাধিক বাসিন্দার তথ্যমতে, তাঁদের গ্রামের পার্শ্ববর্তী বরাম হাওরের মধ্যে শাল্লা অংশে গোসাইর বিল ও নিত্যার দাইর নামে দুটি জলমহাল রয়েছে। এ দুটি বিল ওয়াক্ফ এস্টেট থেকে ইজারা এনে কিছু বছর ধরে মাছ আহরণ করছিল নাচনি গ্রামের বাসিন্দা স্থানীয় সরমঙ্গল ইউনিয়ন পরিষদের ৯ নম্বর ওয়ার্ডের সদস্য শহিদুল ইসলাম ওরফে স্বাধীন এবং তাঁর লোকজন। ইজারার নীতিমালার শর্ত না মেনে তাঁরা পাম্প দিয়ে পানি সেচে মাছ ধরে। এতে নোয়াগাঁওসহ আশপাশের গ্রামের কৃষকেরা বোরো আবাদে সেচসংকটে পড়তে থাকে। এমতাবস্থায় নোয়াগাঁও গ্রামের বাসিন্দারা শাল্লা থানায় শহিদুল ইসলাম এবং তাঁর সহযোগীর বিরুদ্ধে লিখিত অভিযোগ দেন। কিন্তু এরপরও বিলে সেচ বন্ধ না হলে গত ২৫ জানুয়ারি পুলিশের সিলেট রেঞ্জের ডিআইজির কাছে আরেকটি অভিযোগ দেওয়া হয়। দিরাই উপজেলা প্রশাসন ওই দিনই গোসাইর জলমহাল থেকে দুটি সেচপাম্পসহ ফখর উদ্দিনকে আটক করে। পরে তাঁকে পাঁচ হাজার টাকা জরিমানা করা হয়। জব্দ করা দুটি সেচপাম্প নিলামে বিক্রি করা হয় ৩৫ হাজার টাকায়। এ নিয়ে শহিদুল ইসলাম ও তাঁর সঙ্গীরা নানাভাবে নোয়াগাঁও গ্রামের লোকজনের ওপর ক্ষুব্ধ ছিলেন। গ্রামবাসীর পক্ষ থেকে দায়ের করা মামলায় শহিদুল ইসলামকে এক নম্বর আসামি করা হয়েছে বলে পুলিশ নিশ্চিত করে। ২০ মার্চ শহিদুল ইসলামকে গ্রেফতার করা হয়। ক্ষতিগ্রস্ত গ্রামবাসীর মতে লুটপাটকারীদের অধিকাংশই শহিদুলের গ্রামের বাসিন্দা।
এসিএ আন্তর্জাতিক ক্রিকেট স্টেডিয়াম
অন্ধ্র ক্রিকেট সংস্থা আন্তর্জাতিক ক্রিকেট স্টেডিয়াম (ആന്ധ്ര ക്രിക്കറ്റ് അസോസിയേഷൻ ഇന്റർനാഷണൽ ക്രിക്കറ്റ് സ്റ്റേഡിയം) হল মঙ্গলগিরি শহরে নির্মিত একটি ক্রিকেট স্টেডিয়াম। এটি ভারতের অন্ধ্রপ্রদেশের গুন্টুর জেলার অমরাবতীতে অবস্থিত।
অনুরাগ ঠাকুর (তৎকালীন বিসিসিআই প্রধান), গল্লা জয়দেব (সাংসদ), কেসিনেনি শ্রীনীবাস (সাংসদ), এবং দেবিনেনী উমা মহেশ্বর রাও স্টেডিয়ামটি ৩০শে মে, ২০১৬ তে উদ্বোধন করেন। নির্মাণ কোম্পানি আইভিআরসিএল লিমিটেড inr 510400000 মূল্যের এই প্রকল্পের নির্মান স্বত্ত্ব পায়। এটি অন্ধ্র ক্রিকেট সংস্থার মালিকানাধীন। স্টেডিয়ামটি অঞ্চল জুড়ে বিস্তৃত এবং এটির দর্শকাসন সংখ্যা ৩৪,০০০।
ফেনী
ফেনী বাংলাদেশের চট্টগ্রাম বিভাগের একটি শহর। প্রশাসনিকভাবে এটি একই সাথে ফেনী জেলা এবং ফেনী সদর উপজেলার সদর। এর আয়তন ২২ বর্গকিলোমিটার এবং জনসংখ্যা ১৫৬,৯৭১ জন, যা একে বাংলাদেশের ২৭তম বৃহত্তম শহরে পরিণত করেছে। ফেনী বাংলাদেশের দ্রুত বর্ধনশীল নগরাঞ্চলগুলোর মধ্যে অন্যতম। এটি ফেনী জেলার সবচেয়ে জনবহুল এবং বৃহত্তম শহর। বিভাগীয় শহর বন্দর নগরী চট্টগ্রাম থেকে ৯১.৭ কি.মি. দূরত্বে ফেনী শহর অবস্থিত। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর।
নামকরণ
ফেনী নদীর নামানুসারে এ অঞ্চলের নামকরণ হয়েছে ফেনী। মধ্যযুগে কবি-সাহিত্যিকদের লেখায় একটি বিশেষ নদীর স্রোতধারা ও ফেরী পারাপারের ঘাট হিসেবে ফনী শব্দের ব্যবহার পাওয়া যায়। পরবর্তীতে ষোড়শ শতাব্দীর সময়ে কবি কবীন্দ্র পরমেশ্বর পরাগলপুরের বর্ণনায় উল্লেখ করেন, ফনী নদীতে বেষ্টিত চারিধার, পূর্বে মহাগিরি পার নাই তার। এরপর সতের শতকে মির্জা নাথানের ফার্সী ভাষায় রচিত বাহরিস্তান-ই-গায়েবীতে ফনী শব্দটি পরিবর্তিত হয়ে ফেনী-তে পরিণত হয়।
আঠারো শতকের শেষার্ধে কবি আলী রজা প্রকাশ কানু ফকির তাঁর পীরের বসতি হাজীগাঁও এর অবস্থান সম্পর্কে লিখছেন, ফেনীর দক্ষিণে এক ষর উপাম, হাজীগাঁও করিছিল সেই দেশের নাম। কবি মুহম্মদ মুকিম তাঁর পৈতৃক বসতির বর্ণনাকালে বলেছেন, ফেনীর পশ্চিমভাগে জুগিদিয়া দেশে। তারাও নদী অর্থে ফেনী ব্যবহার করেছেন। ধারণা করা হয় আদি শব্দ ফনী কবি ও সাহিত্যিকদের ভাষায় ফেনীতে পরিণত হয়েছে।
ইতিহাস
অতীতে এ অঞ্চল ছিল সাগরের অংশ, তবে উত্তর পূর্ব দিক ছিল পাহাড়িয়া অঞ্চলের পাদদেশ। বৃহত্তর নোয়াখালীর মধ্যে পূর্ব দিকের ফেনী অঞ্চলকে ভূ-খণ্ড হিসেবে অধিকতর প্রাচীন বলে পণ্ডিতগণ মত প্রকাশ করেছেন। ফেনীর পূর্বভাগের ছাগলনাইয়া উপজেলার শিলুয়া গ্রামে রয়েছে এক প্রাচীন ঐতিহাসিক শিলামূর্তির ধ্বংসাবশেষ। প্রকাশ শিলামূর্তির অবস্থানের কারণে স্থানটি শিলুয়া বা শিল্লা নামে পরিচিত হয়েছে। প্রাচীন কালে হয়ত এখানে বৌদ্ধ ধর্ম ও কৃষ্টির বিকাশ ঘটেছিল।
প্রাচীনকালে আধুনিক ফেনী অঞ্চল ছাড়া নোয়াখালীর বেশির ভাগ ছিল নিম্ন জলাভূমি। ফেনী নদীর তীরে রঘুনন্দন পাহাড়ের পাদদেশে অষ্টাদশ শতাব্দীর মধ্যভাগে বীর বাঙ্গালী শমসের গাজীর রাজধানী ছিল। তিনি এখান থেকে যুদ্ধাভিযানে গিয়ে রৌশনাবাদ ও ত্রিপুরা রাজ্য জয় করেন। তিনি চম্পক নগরের একাংশের নামকরণ করেছিলেন জগন্নাথ সোনাপুর।
ভূগোল
ফেনী রাজধানী ঢাকা থেকে দক্ষিণ-পশ্চিমে এবং চট্টগ্রাম থেকে উত্তরে, ২২º৫৪΄ উত্তর অক্ষাংশ থেকে ২৩º০৪΄ উত্তর অক্ষাংশ পর্যন্ত এবং ৯১º১৮΄ পূর্ব দ্রাঘিমাংশ থেকে ৯১º৩১΄ পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ১২ মিটার এবং মোট আয়তন ২২ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ ঢালু। বছরের অধিকাংশ সময়ই এখানে ক্রান্তীয় ভেজা এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৩২.২ ডিগ্রি সেলসিয়াস এবং সর্বোনিম্ন ১৩.৬ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। ফেনীর গড় বার্ষিক গড় বৃষ্টিপাত ২৭৯৪ মিলিমিটার।
প্রশাসন ও রাজনীতি
ফেনী টাউন কমিটি ১৯২৯ সালে গঠিত হয়েছিল। ১৯৯২ সালে টাউন কমিটি পৌরসভায় রুপান্তর করা হয়।
ফেনী পৌরসভা ১৮টি ওয়ার্ড এবং ৩৫টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।
পাতি কার্পু
পাতি কার্পু  বা পাতি কার্ফু (বৈজ্ঞানিক নাম: Cyprinus carpio) (ইংরেজি: Common carp) হচ্ছে Cyprinidae পরিবারের Cyprinus গণের একটি স্বাদুপানির মাছ। আমেরিকান রুই নামেও পরিচিত।
পিলানি
পিলানি (Pilani) ভারতের রাজস্থান রাজ্যের ঝুনঝুনুন জেলার একটি শহর ও পৌরসভা এলাকা।
পাতি কার্পু
বর্ণনা
দেহ মোটা ও চাপা। মাথা মধ্যম আকৃতির ও ত্রিকোণাকার; তুণ্ড ভোঁতা ও গোলাকার। মুখ ছোট তির্যক ও প্রক্ষেপণশীল; ঠোঁট পুরু ও মাংসল।
পিলানি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৭৯ মিটার (৯১৫ ফুট)।
পাতি কার্পু
বিস্তৃতি
পাতি কার্পু এশিয়ার গ্রীষ্মমণ্ডলীর মাছ। চীনের স্বদেশী মাছ। বর্তমান এ মাছ পৃথিবীর শীত ও গ্রীষ্ম উভয় অঞ্চলে পাওয়া যায়।
প্রজনন
এরা খুব দ্রুত যৌন পরিপক্কতা লাভ করে(ছয় মাসের ভিতরে পেটে ডিম ধারণ করে)।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকাতে এই প্রজাতিটি অন্তর্ভুক্ত নয়।
পিলানি
জনসংখ্যার উপাত্ত
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে পিলানি এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
মোস্তফাপুর ইউনিয়ন, পার্বতীপুর
মোস্তফাপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন।
আয়তন
মোস্তফাপুর ইউনিয়নের আয়তন ৮২৬১ একর (৩৩.৪৩ বর্গ কিলোমিটার)।
জনসংখ্যার উপাত্ত
২০১১ সালের আদমশুমারী অনুযায়ী মোস্তফাপুর ইউনিয়নের জনসংখ্যা ২৭,৭৬০ জন। এর মধ্যে পুরুষ ১৪,১৬১ এবং নারী ১৩,৭৯৯ জন। মোট পরিবারের সংখ্যা ৬,৬৬৯টি।
প্রশাসনিক কাঠামো
মোস্তফাপুর ইউনিয়ন পার্বতীপুর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পার্বতীপুর থানার আওতাধীন। এটি জাতীয় সংসদের ১০নং নির্বাচনী এলাকা দিনাজপুর-৫ এর অংশ। এ ইউনিয়নে মোট ৩৪টি গ্রাম ও ২৪টি মৌজা রয়েছে। গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী মোস্তফাপুর ইউনিয়নের সাক্ষরতার হার ৬৪.২%। এ ইউনিয়নে ১০টি সরকারি ও ৬টি বেসরকারি প্রাথমিক বিদ্যালয়, ১টি নিম্ন মাধ্যমিক বিদ্যালয়, ৪টি মাধ্যমিক বিদ্যালয়, ১টি কলেজ ও ১৮টি মাদ্রাসা রয়েছে।
ধর্মীয় উপাসনালয়
মোস্তফাপুর ইউনিয়নে ৬৯টি মসজিদ, ১১টি ঈদগাহ, ৮৬টি কবরস্থান, ১৬টি মন্দির ও   ১০টি শ্মশান রয়েছে।
স্বাস্থ্যকেন্দ্র
মোস্তফাপুর ইউনিয়নের আমবাড়িতে একটি উপ-স্বাস্থ্যকেন্দ্র রয়েছে।
হাট-বাজার
মোস্তফাপুর ইউনিয়নের প্রধান হাট আমবাড়ি হাট। এ ইউনিয়নে ৫টি হাট ও কয়েকটি বাজার রয়েছে।
খাল ও নদী
মোস্তফাপুর ইউনিয়নে ২টি খাল ও নদী রয়েছে। ইছামতী নদী এ ইউনিয়নের পাশ দিয়ে প্রবাহিত হয়েছে। করতোয়া নদী ইউনিয়নের মধ্যে পরিবেষ্টিত হয়ে আছে।
মনজিৎ কুমার সিংহ
মনজিৎ কুমার সিংহ একজন ভারতীয় রাজনীতিবিদ। তিনি ২০১০ বিহার বিধানসভা নির্বাচনে জনতা দল (ইউনাইটেড) সদস্য হয়ে বৈকুন্ঠপুর আসন থেকে বিহার বিধানসভার সদস্য নির্বাচিত হয়েছিলেন।
শিবশঙ্কর ওরাওঁ
শিবশঙ্কর ওরাওন (জন্ম: ১৯৬৩) তিনি ঝাড়খন্ডের ভারতীয় জনতা পার্টির একজন নেতা। তিনি গুমলা থেকে ঝাড়খণ্ড বিধানসভায় নির্বাচিত হয়েছেন। তিনি রাঁচি বিশ্ববিদ্যালয় থেকে এমএ এবং জওহরলাল নেহেরু বিশ্ববিদ্যালয়ের স্কুল অফ ল্যাঙ্গুয়েজে চীনা ভাষা ভাষা করেছিলেন।
শহীদ ওয়াহীদ
শহীদ ওয়াহীদ (জন্ম: ২৫ ডিসেম্বর ১৯৬৬) হল একজন পাকিস্তানি বিচারপতি। ২৭ মার্চ ২০১২ থেকে তিনি লাহোর উচ্চ আদালতের বিচারপতি হিসেবে আছেন। তাঁর পিতা, বিচারপতি শেখ আবদুল ওয়াহেদ, আশির দশকে লাহোর উচ্চ আদালতের বিচারপতি ছিলেন ও ৯০ এর দশকের প্রথম দিকে অবসর নেন।
দীপিকা হেনরি জোসেফ
দীপিকা হেনরি জোসেফ হলেন একজন ভারতীয় পেশাদার আন্তর্জাতিক কাবাডি খেলোয়াড়। তিনি কুয়াংচৌয়ে ২০১০ এশিয়ান গেমসে স্বর্ণপদক জয়ী ভারতীয় দলের একজন সদস্য ছিলেন। এখানেই প্রথম বারের মতো মহিলা কাবাডির প্রতিযোগিতা শুরু হয়েছিল।
দীপিকা প্রথমবার কাবাডিতে ভারতীয় দলের প্রতিনিধিত্ব করেছিলেন ২০০৭ এশীয় চ্যাম্পিয়নশিপে, তখন তাঁর বয়স ছিল ১৬ বছর।
তিনি ২০১০ সালে বাংলাদেশে সাফ গেমস খেলেছেন, সেখানে ভারতীয় দল স্বর্ণপদক জিতেছিল। ২০১৩ সালে কোরিয়ায় ইন্ডোর এশিয়ান গেমসেও স্বর্ণপদক জয়ী ভারতীয় দলের সদস্য ছিলেন তিনি। বর্তমানে তিনি ভারতের সহ-অধিনায়ক হিসেবে দেশের হয়ে খেলছেন। ২০১৯ সালে নেপালে তাঁর সহ অধিনায়কত্বে ভারত সাফ গেমসে জয়লাভ করেছিল।
প্রারম্ভিক জীবন
দীপিকা, পুনের একটি বস্তিতে জন্মগ্রহণ করেন। তাঁর মা মীনা জোসেফ তাঁকে একা হাতে বড় করেছেন। সন্তরণ বা টেনিসের মতো কোন খেলায় যাবার ইচ্ছা থাকলেও আর্থিক অনটনের কারণে তা করা হয়নি। তিনি বলেছেন, "আমি কাবাডি খেলা শুরু করি কারণ বিনামূল্যে কোচিং পাওয়া যেত এবং তারা আমাদের ট্র্যাকসুট ও বই দিত।" শুরুর দিকে, জোসেফকে উৎসাহ দেওয়ার কেউ ছিল না। অবস্থার পরিবর্তন হতে শুরু করে যখন নবম শ্রেণীতে থাকা জোসেফ ভারতের হয়ে খেলার জন্য নির্বাচিত হন। ২০১০ সালে এশিয়ান গেমসে ভারতীয় দলের হয়ে সোনা জেতার পরে, মহারাষ্ট্র সরকার তাঁকে বিক্রয় কর বিভাগে সহকারী কমিশনার হিসাবে নিয়োগ করেছিল। দীপিকা অনেক আঘাত, আর্থিক অস্থিরতা সহ্য করেছেন কিন্তু তারপরও ফিরে এসেছেন।
খেলোয়াড় জীবন
দীপিকা, প্রাথমিকভাবে কোর্টে একজন আক্রমণকারী (রেইডার) ছিলেন। ২০১৪ সালের এশিয়ান গেমসের আগে তিনি একটি আঘাতের শিকার হয়েছিলেন। তাঁর হাড়ের পুনর্গঠন অস্ত্রোপচার হয়েছিল। তা সত্ত্বেও তাঁর একটি পা অন্যটির চেয়ে ছোট হয়ে গিয়েছিল। তিনি এরপরেও খেলা চালিয়ে যান এবং রক্ষণ বিভাগে (ডিফেন্স) খেলা শুরু করেন। তাঁর কথায়, "“আমাকে প্রতিরক্ষায় যেতে হয়েছিল কারণ সেখানে নড়াচড়া সীমিত এবং ডিফেন্ডারদের আক্রমণকারীদের মতো ততটা চাপ নিতে হয় না। কিন্তু আমি খেলা ছাড়তে চাইনি।"
তিনি বলেছেন কাবাডিতে তাঁর সবচেয়ে স্মরণীয় মুহূর্তটি এসেছিল যখন ভারত ২০১২ সালে প্রথম মহিলা বিশ্বকাপ জিতেছিল - তিনি সেই দলের সহ-অধিনায়ক ছিলেন।
সংজ্ঞানাত্মক পক্ষপাতিত্ব
সংজ্ঞানাত্মক পক্ষপাতিত্ব (Cognitive bias) হচ্ছে পরিচিত আচরণ, যুক্তিবাদ ও বিবেচনার সঙ্গে ঘটা বিচ্যুতির এক পদ্ধতিগত বিন্যাস। এর দ্বারা প্ৰভাবিত হওয়া একজন ব্যক্তি একটি প্ৰবিষ্টির (input) উপলব্ধি হিসাবে নিজস্বভাবে একটা “বিষয়গত বাস্তবতা”র সৃষ্টি করে। বস্তুনিষ্ঠ প্ৰবিষ্টির পরিবৰ্তে সেই ব্যক্তির আচরণ তাঁর গড়ে তোলা বাস্তবের নিৰ্মাণে পরিচালিত করে। তাই, সংজ্ঞানাত্মক পক্ষপাতিত্বই কখনো উপলব্ধিগত বৈষম্য, অশুদ্ধ বিবেচনা, যুক্তিহীন ব্যাখ্যা ও বহুল অৰ্থে বলতে গেলে যুক্তিহীনতার সৃষ্টি করে।
সারাংশ
সংজ্ঞানাত্মক পক্ষপাতিত্বের ধারণাটি প্ৰথম তুলে ধরেছিলেন এমোস ভাৰ্চস্কি ও ডেনিয়েল কাহনেম্যান ১৯৭২ সালে। তাঁরা দুজন এবং তাঁদের কয়েকজন সতীৰ্থ মিলে অনুকৃতিযোগ্য কয়েকটি বিকল্প বা আদল দেখিয়েছিলেন, যাতে মানুষের বিবেচনা ও সিদ্ধান্তগুলি “যুক্তিবাদী নিৰ্বাচন তত্ত্ব“ বেরিয়ে আসে। বিবেচনা ও সিদ্ধান্ত-নিৰ্মাণের ক্ষেত্ৰে দৃষ্টিগোচর হওয়া সেইসব বৈসাদৃশ্যকে ভাৰ্চস্কি ও কাহনেম্যান হিউরিস্টিকের মাধ্যমে দেখিয়ে দিয়েছিলেন। হিউরিস্টিকে কিছু মানসিক সংক্ষিপ্ত পথ সম্পৃক্ত হয়ে থাকে যা অনিশ্চিত পরিণতির সম্ভাবনা সম্বন্ধে কিছু তৎকালীন অনুমান তৈরি করে। মস্তিষ্কের জন্য এই ছোট পথসমূহ তৈরি করা সহজ যদিও কোনো কোনো ক্ষেত্ৰে এইসমূহ “বিষম প্ৰণালীগত ত্ৰুটি”র সৃষ্টি করে।
প্ৰকার
পক্ষপাতিত্বের এক বৃহৎ পরিসর আছে। নীচে কয়েকটি উল্লেখযোগ্য পক্ষপাতিত্বের বিষয়ে উল্লেখ করা হল-
মস্তিষ্ক কীভাবে বিশেষ একটি ঘটনাকে গ্ৰহণ করে, তার ওপর কিছু পক্ষপাতিত্ব নিৰ্ভরশীল। এর ফলে স্মৃতি ও সিদ্ধান্ত নিৰ্মাণ হয়। এই বিবিধতাকে কখনো “উত্তপ্ত সংজ্ঞান' (hot cognition) বনাম "শীতল সংজ্ঞান" (cold cognition)-ও বলা হয়, যেহেতু প্রেষিত যুক্তিবাদ (motivated reasoning) এক বিশেষ উদ্দীপনাময় অবস্থার সৃষ্টি করতে পারে। শীতল (“cold”) পক্ষপাতের ভিতর,
গুয়াদলুপীয় ফুটবল লিগ
গুয়াদলুপীয় ফুটবল লিগ (Ligue Guadeloupéenne de Football, Guadeloupean League of Football; এছাড়াও সংক্ষেপে জিএলএফ নামে পরিচিত) হচ্ছে গুয়াদলুপের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫৮ সালে প্রতিষ্ঠিত হয়েছে। এটি প্রতিষ্ঠার ৫৫ বছর পর ২০১৩ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর গুয়াদলুপের রাজধানী পয়েঁত-আ-পিত্রে অবস্থিত।
এই সংস্থাটি গুয়াদলুপের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে গুয়াদলুপ অনার বিভাগ, কুপ দে গুয়াদলুপ এবং কুপ ডিওএমের মতো প্রতিযোগিতার সকল কার্যক্রম পরিচালনা করে। বর্তমানে গুয়াদলুপীয় ফুটবল লিগের সভাপতির দায়িত্ব পালন করছেন জঁ দারত্রন এবং সাধারণ সম্পাদকের দায়িত্ব পালন করছেন আল্যাঁ মোরভানি।
হোম অ্যালোন (ধারাবাহিক)
হোম অ্যালোন হলো আমেরিকার বড়দিনের জন্য তৈরি করা পারিবারিক হাস্যরসাত্মক ধারাবাহিক চলচ্চিত্র। যেটির প্রথম চলচ্চিত্র হোম অ্যালোন ১৬ নভেম্বর ১৯৯০ সালে মুক্তি পায় এবং সর্বশেষ ৬ষ্ঠ চলচ্চিত্রটি মুক্তি পায় ১২ নভেম্বর ২০২১ সালে। চলচ্চিত্রগুলো শিশুদের চারপাশের দুঃসাহসিক অভিযানকে ঘিরে আবর্তিত হয়েছে, যারা ছুটির সময়ে নিজেদেরকে একা খুঁজে পায় এবং আক্রমণকারী চোর ও অপরাধীদের কাছ থেকে তাদের বাড়ি বা নিজেদেরকে রক্ষা করার চ্যালেঞ্জের মুখোমুখি হয়।
প্রথম তিনটি চলচ্চিত্র টুয়েন্টিয়েথ সেঞ্চুরি ফক্স দ্বারা প্রেক্ষাগৃহে মুক্তি পায়, যখন নিম্নলিখিত দুটি টেলিভিশন চলচ্চিত্র ফক্স টেলিভিশন স্টুডিওস দ্বারা প্রযোজনা করা হয়। চলচ্চিত্রগুলো ডিজনি-মালিকানাধীন এবিসি চ্যানেলে (আমেরিকান ব্রডকাস্টিং কোম্পানি) প্রচারিত হয়েছিল এবং সমালোচকদের নেতিবাচক পর্যালোচনার সাথে বিস্তারিত আলোচনা করা হয়েছে।
হাবড়া ইউনিয়ন
হাবড়া ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটি ৩৮.৮৫ কিমি২ (১৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৬৬৫ জন। ইউনিয়নটিতে মোট গ্রামের সংখ্যা ৩১টি ও মৌজার সংখ্যা ১৭টি। ৮নং হাবরা ইউনিয়ন পরিষদ টি পার্বতীপুর শহর থেকে ১১ কিলোমিটার দক্ষিণ দিকে হাবরা বাজারের কাছে অবস্থিত এবং ভবানিপুর বাজার থেকে ৩ কিলোমিটার পশ্চিম দিকে চৌপথী বাজারে অবস্থিত।
৮নং হাবড়া ইউনিয়নের মোট সতেরোটি গ্রাম রয়েছে। গ্রামগুলো হলো :-
১।আরজী দেবীপুর
২। আরজী মরনাই
৪। ঢাকুলা
৫। ঘনশ্যামপুর
৬। হাবড়া
৭। ঝিনাইকুড়ি
৮। মদনপুর
৯। কুশলপুর
১০। মরনাই
২০২৫ আফ্রিকা কাপ অব নেশন্স
২০২৫ আফ্রিকা কাপ অব নেশন্স (যা সাধারণত এএফসিওএন ২০২৫, সিএএন ২০২৫ অথবা পৃষ্ঠপোষকজনিত কারণে নামে পরিচিত) হচ্ছে আফ্রিকান ফুটবল কনফেডারেশন (ক্যাফ) দ্বারা আয়োজিত দ্বিবার্ষিক আন্তর্জাতিক ফুটবল প্রতিযোগিতা আফ্রিকা কাপ অব নেশন্সের ৩৫তম আসরের চূড়ান্ত পর্ব, যেখানে আফ্রিকার ফুটবল সংস্থা ক্যাফের অন্তর্ভুক্ত ২৪টি জাতীয় ফুটবল দল (পুরুষ) প্রতিযোগিতা করবে। এই আসরটি ২০২৫ সালের জুন হতে জুলাই পর্যন্ত গিনিতে অনুষ্ঠিত হবে।  30 সেপ্টেম্বর 2022-এ, কনফেডারেশন অফ আফ্রিকান ফুটবল প্রেসিডেন্ট ঘোষণা করেছিলেন যে গিনিকে 2025 আফ্রিকা কাপ অফ নেশনস আয়োজন থেকে বঞ্চিত করা হয়েছে। ফলস্বরূপ, একটি নতুন প্রক্রিয়া পুনরায় খোলা হবে।
হাবড়া ইউনিয়ন
১১। পিরোজপুর
১৩। রামরায়পুর
১৪। শংকরপুর
১৬। উলিপুর
১৭। উত্তর রসুলপুর
হাবড়া ইউনিয়নের মোট নয়টি বাজার রয়েছে।
১। হাবড়া হাট বাজার
৩। ভবানীপুর বাজার
৪। রামচন্দ্রপুর বাজার
৫। শেরপুর শহীদ হাট
৭। ফুলের ঘাট বাজার
৮। শিয়ালকোট
৯। চৌপথি বাজার
পেলিকোসর
পেলিকোসর অথবা পেলিকোসরিয়া হলো সিনাপসিড, যারা ৩১ কোটি বছর থেকে এখনও জীবিত একটি প্রাণী। পেলিকোসররা স্তন্যপায়ীর মতো সরীসৃপ,  এবং একটি বর্গ হিসাবে বিবেচনা করা হয়।
স্তন্যপায়ীর মতো সরীসৃপ শব্দটির অনুরূপ পেলিকোসর নামটি ২১ তম শতকের নাগাদ বিজ্ঞানীদের মধ্যে পছন্দের বাইরে পড়েছিল ,এবং আধুনিক বৈজ্ঞানিক সাহিত্যে শুধুমাত্র অনানুষ্ঠানিকভাবে ব্যবহার করা হয়।
শ্রেণীবিভাগ
পেলিকোসর প্রধানত দুটি উপবর্গকে বিভক্ত করে: স্ফেনাকোডন্টিয়া এবং ক্যাসিয়াসরিয়া। স্ফেনাকোডন্টিয়া চারটি পরিবারকে বিভক্ত করে: স্ফেনাকোডন্টিডে, এডাফোসরিডে, ভারানপিডে এবং অফিয়াকোডন্টিডে। ক্যাসিয়াসরিয়া তিনটি পরিবারকে বিভক্ত করে: ক্যাসিডে, ইওথাইরিডে এবং প্যালিওহ্যাটারিডে।
কৃতি খরবন্দা
কৃতি খরবন্দা (कृति खरबंदा) (জন্মঃ অক্টোবর ২৯, ১৯৮৮) একজন ভারতীয় অভিনেত্রী যিনি মূলত কন্নড় এবং তেলুগু চলচ্চিত্রে কাজ করেন। একজন মডেল হিসেবে ক্যারিয়ার শুরু করার পর তেলুগু চলচ্চিত্র বোনি (২০০৯)-এর মাধ্যমে অভিনয় জগতে কৃতির অভিষেক ঘটে। পরবর্তীতে তিনি কন্নড় চলচ্চিত্র ইন্ডাস্ট্রির একজন শীর্ষ অভিনেত্রী হয়ে ওঠেন। সম্প্রতি তিনি তামিল এবং হিন্দি চলচ্চিত্রে কাজ শুরু করেছেন।
প্রাথমিক জীবন
কৃতি খরবন্দা ১৯৮৮ সালের ২৯ অক্টোবর ভারতের নতুন দিল্লিতে জন্মগ্রহণ করেন। তিনি তেলুগু চলচ্চিত্র বোনির মাধ্যমে আত্মপ্রকাশ করেন। যদিও নতুন আত্মপ্রকাশকারী হিসেবে তিনি বক্স অফিসে ব্যর্থ হন। পরবর্তীতে সহ-শিল্পী হিসেবে অভিনয় করেন পবন কল্যাণের সঙ্গে থীনমার চলচ্চিত্রে যার গড় আয় বেশি ছিল না। তিনি সফল তেলুগু আলা মোদালাইন্দি চলচ্চিত্রে অতিথি ভূমিকা পালন করেন এবং সহ-শিল্পী হিসেবে মনোজ মাঞ্চুর সাথে অভিনয় করেন মি. নুকায়্যা চলচ্চিত্রে।
পুরস্কার ও স্বীকৃতি
সুপার রাঙ্গায় তার অভিনয় তাকে চতুর্থ দক্ষিণ ভারতীয় আন্তর্জাতিক চলচ্চিত্র পুরস্কারে সমালোচক সেরা অভিনেত্রী এবং সেরা অভিনেত্রী হিসেবে  প্রথম ফিল্মফেয়ার পুরস্কার  এনে দেয়  ।
যদুনাথ পাণ্ডে
ইয়াদুনাথ পান্ডে হলেন ঝাড়খণ্ডের একজন ভারতীয় রাজনীতিবিদ ভারতীয় জনতা পার্টির সদস্য। তিনি ১৯৮৯ এবং ১৯৯১ সাল হাজারীবাগ থেকে ৯ম লোকসভায় নির্বাচিত হয়ে হাজারীবাগের প্রতিনিধিত্ব করেছেন।
নিডারিয়া
thumbnail|দ্বিস্তর নিডারীয় প্রাণী জেলিফিশ নিডারিয়া বলতে ডিপ্লোব্লাস্টিক (Diploblastic) প্রাণী অর্থাৎ দ্বিস্তর ভ্রূণ বিশিষ্ট প্রাণিদের কে বোঝায়। এরা ইতিপূর্বে সিলেনটারেটা (Coelenterata) নামে পরিচিত ছিলো। এদের অধিকাংশই সামুদ্রিক, কিছু স্বাদুপানির বাসিন্দা। গ্রিক শব্দ Knide অর্থ রোম বা কাঁটা এবং Aria অর্থ সংযুক্ত থাকা। এ শব্দদুটির সমন্বয়ে নিডারিয়া (Cnidaria) শব্দটি তৈরি হয়েছে। ১৮৮৮ সালে বিজ্ঞানী হাসচেক (Hatschek) প্রথম নিডারিয়া (Cnidaria) পর্বটির নামকরণ করেন।বিচিত্র বর্ণময়তার কারণে এই পর্বের সদস্যরা সমুদ্রকে বর্ণিল রূপদানে সব চেয়ে বেশি অবদান রেখেছে । প্রবাল ও প্রবাল প্রাচীর গঠনকারী প্রাণিরা এই পর্বের সদস্য । এজন্য নিডেরীয় প্রাণিদের সমুদ্রের ফুল বলা হয়।
বৈশিষ্ট্য
কিছু কোষ কলা (যেমন- স্নায়ুকলা) গঠন করলেও অধিকাংশ কোষই বিচ্ছিন্ন তবে সুনির্দিষ্ট কাজের জন্য বিশেষায়িত।
শ্রেণীবিন্যাস
১৯৪০ সালের (H. L. Hyman এর) শ্রেণীবিভাজন অনুযায়ী পর্ব নিডারিয়ায় হাইড্রোজোয়া, স্কাইফোজোয়া এবং অ্যান্থোজোয়া নামে তিনটি শ্রেণী ছিল। ১৯৭২ সালে বিজ্ঞানী মেগলিস (Meglitsch) প্রদত্ত নিডেরিয়া পর্বের শ্রেণীবিন্যাস করেন। Ruppert ও Bernes ১৯৯৪ সালে পর্ব নিডারিয়াকে চারটি শ্রেণীতে বিভক্ত করেন এবং কিউবোজোয়া শ্রেণীটি সংযোজিত হয়।
শ্রেণী: হাইড্রোজোয়া (Hydrozoa)
গ্রিক শব্দ Hydra যার আভিধানিক অর্থ Water তথা পানি এবং Zoios যার আভিধানিক অর্থ animal তথা প্রাণী এ শব্দদুটির সমন্বয়ে হাইড্রোজোয়া (Hydrozoa) শব্দটি তৈরি হয়েছে। অনেকের জীবনচক্রে কেবলমাত্র পলিপ (Polyp) দশা বর্তমান, অনেকের আবার  অযৌন পলিপ (Polyp) ও যৌন মেডুসা (Medusa) উভয় দশাই উপস্থিত। মেসোগ্লিয়া (Mesogloea) কোষ-বিহীন (Non-cellular)। জননকোষ উৎপাদন অঙ্গ (Gonad) এক্টোডার্ম (Ectoderm) থেকে উদ্ভূত। স্বাদুপানি অথবা সামুদ্রের বাসিন্দা এবং নিশ্চল অথবা মুক্ত সাঁতারু। উদাহরণ: Hydra virdis, Obelia geniculata
শ্রেণী: স্কাইফোজোয়া (Schyphozoa)
গ্রিক শব্দ Skyphos যার আভিধানিক অর্থ Cup তথা কাপ এবং Zoios যার আভিধানিক অর্থ animal তথা প্রাণী এ শব্দদুটির সমন্বয়ে স্কাইফোজোয়া (Schyphozoa) শব্দটি তৈরি হয়েছে। এদের জীবনচক্রে মেডুসা (Medusa) দশাই প্রধান, পলিপ (Polyp) দশা অনুপস্থিত বা স্বল্পস্থায়ী। মেডুসা দশায় দেহ ঘণ্টা অথবা ছাতা আকৃতির। জননকোষ উৎপাদন অঙ্গ (Gonad) এন্ডোডার্ম (Endoderm) থেকে উদ্ভূত। বৃহৎ আকৃতির মেসোগ্লিয়ায় (Mesogloea) তন্তু (Fibers) ও কোষ বর্তমান। নিশ্চল এবং সামুদ্রিক। উদাহরণ: Aurelia aurita, Cyania capillata
শ্রেণী: অ্যান্থোজোয়া (Anthozoa)
গ্রিক শব্দ Anthos যার আভিধানিক অর্থ flower তথা ফুল এবং Zoios যার আভিধানিক অর্থ animal তথা প্রাণী এ শব্দদুটির সমন্বয়ে অ্যান্থোজোয়া (Anthozoa) শব্দটি তৈরি হয়েছে। এদের জীবনচক্রে কেবলমাত্র পলিপ দশা উপস্থিত। মেডুসা দশা অনুপস্থিত। মেসোগ্লিয়ায় (Mesogloea) তন্তুময় যোজক কলা (Fibrous connective tissue) বর্তমান। জননকোষ উৎপাদন অঙ্গ (Gonad) এন্ডোডার্ম (Endoderm) থেকে উদ্ভূত। একাকী অথবা উপনিবেশ গঠনকারী প্রাণীরা সকলেই সামুদ্রিক। উদাহরণ: Metridium senil, Gorgoni verrucosa